  Майя Бывальцева Тужгес дунолыко музъемъёс сярысь кат кутыны ӵектэ Удмуртиысь Кун Кенешысь агропром огъетъя, музъем кусыпъёсъя, музъем узырлыкез уже кутонъя но инкуазез утёнъя ялан ужась ӧрилэн тӧроез Владимир Варламов. Аслэсьтыз мылкыдзэ со шараяз 20-тӥ коньывуонэ ортчем пресс-конференциын. «Музъем кодекс вера, ми улосвылын сыӵе катэз кутыны но тужгес дунолыко музъемъёсты пусйыны быгатӥськомы шуыса. Дунолыксы кадастр дунэн ӧвӧл, соослэн удалтонлыкенызы герӟаськемын луоз», — пусйиз депутат. Солэн верамезъя, Кун Кенешын та ужпумъя ужась группа кылдытэмын. Али элькунын уже кутӥсько 1 миллион 80 сюрс гектар гурт возёс музъемъёс, эшшо 340 сюрс гектар уже уг кутӥськы. Тегъёс: Мерлык Ижкар Удмуртия гуртвозёс КунКенеш музъемъёс  